钦定古今图书集成/方舆汇编/职方典/第1436卷 > 《濯缨石》区龙祯
## 钦定古今图书集成/方舆汇编/职方典/第1436卷 > 《濯缨石》区龙祯

江边一片石，何人向濯缨。只见江边石，不见石上亭。
怪哉此石贞如沆，不在沧浪在烟瘴。太华莲岳未许
攀，罗浮日观差同尚。岂谓生来自他山，不用为错宁
为砀。缥缨纡绶等闲看，谁缨谁足宜无妄。臣门纵如
市，臣心终如水。卬友隔芳洲，牵情随《葛藟》。瞿塘滟滪
大如斗，宁知此石亦中流。寄语沙棠维楫者，放歌石
“上一虚舟。”